**Zmluva o dielo**

**uzatvorená v súlade s ustanoveniami  Obchodného zákonníka**

**Zmluvné strany:**

**Slovenská konsolidačná a.s.**

so sídlom: Cintorínska 21, 814 99 Bratislava, Slovenská republika,

zapísaná: Obchodný register Okresného súdu Bratislava I, oddiel Sa, vložka č. 2257/B

zastúpená: Ing. Brian Lipták- predseda predstavenstva

JUDr. Martin Lipovský- podpredseda predstavenstva

IČO: 35776005

DIČ: 2021483585

Bankové spojenie: Štátna pokladnica

IBAN: SK05 8180 0000 0070 0033 5179

(ďalej aj „Objednávateľ“ alebo „SK, a.s.“)

a

**Obchodné meno**

so sídlom:

zapísaná:

zastúpená:

IČO:

DIČ:

Bankové spojenie:

IBAN:

(ďalej aj „Zhotoviteľ“)

spoločne ďalej aj „Zmluvné strany“

## Preambula

## Slovenská konsolidačná, a.s. využíva systém na správu registratúry IIS MIS (ďalej aj „systém na správu registratúry“ alebo „IS registratúry“), ktorý je plne integrovaný na portál ÚPVS a umožňuje elektronické podania prostredníctvom e-schránok a e-formulárov ÚPVS. Údajová základňa Objednávateľa je prevádzkovaná v cloude formou využívania služieb v externom dátovom prostredí.

## V IS registratúry je spracovaná kompletná agenda správy registratúry vrátane agendy spisov, prijímania a odosielania pošty v organizácii aj mimo nej a zároveň systém poskytuje nástroj na správu užívateľov. Objednávateľ identifikoval nové procesy a funkcionality, ktoré si vyžaduje prax pre ďalšie zefektívnenie jeho činnosti, a ktoré je potrebné doplniť do tohto systému.

1. ***Predmet plnenia***
	1. V nadväznosti na vyššie uvedené sa Zmluvné strany dohodli, že Zhotoviteľ dodá Objednávateľovi elektronický systém na správu registratúry s prevádzkou na infraštruktúre Objednávateľa vrátane implementácie nových rozšírení a  služieb podľa odseku 2.2. tohto článku.
	2. Zhotoviteľ sa zaväzuje dodať Objednávateľovi predmet plnenia podľa odseku 2.1 tohto článku tak, aby bol v súlade s nasledujúcou technickou a funkčnou špecifikáciou:
		1. Licencia na elektronický informačný systém na správu registratúry s prevádzkou systému na infraštruktúre SK, a.s pre riadnu a testovaciu prevádzku v rozsahu užívania 70 konkurenčných aktívnych užívateľov,
		2. Softvér pre webové služby (web services) pre poskytnutie prepojenia na jednotlivé registratúrne záznamy do interných systémov SK, a.s., minimálne v nasledovnom rozsahu:
			1. *Registratúrny záznam (ďalej aj „RZ“)*
2. Vytvorenie
3. Úprava
4. Vyhľadanie
5. Poskytnutie metadát existujúceho registratúrneho záznamu
	* + 1. *Prílohy RZ - dokumenty*
6. Vytvorenie
7. Úprava
8. Vyhľadanie
9. Poskytnutie metadát existujúceho dokumentu
	* + 1. *Spis*
10. Vytvorenie
11. Úprava
12. Vyhľadanie
13. Poskytnutie metadát existujúceho spisu
	* + 1. *Subjekt v registri subjektov*
14. Vytvorenie
15. Úprava
16. Vyhľadanie
17. Poskytnutie metadát existujúceho subjektu
	* 1. Konfigurácia systému na Ústredný portál verejnej správy z interného prostredia SK, a.s.,
		2. Migrácia údajovej základne aktuálnych dát z IS registratúry SK, a.s., ktorá je v súčasnosti prevádzkovaná v cloude formou využívania služby v externom dátovom centre, do interného prostredia SK, a.s., vrátane vytvorenia testovacieho prostredia,
		3. Implementácia nových rozšírení (funkcionalít) do systému na správu registratúry, vrátane úvodnej analýzy, testovacích a implementačných prác, uvedenia do produkčnej prevádzky a zaškolenia zamestnancov, v nasledovnom rozsahu:
			1. *Hromadné vytváranie dlžníckych spisov*

Vytvorenie novej funkcionality pre hromadné vytváranie dlžníckych spisov, resp. automatizované vytvorenie nového spisu pre novo vytvoreného dlžníka, vrátane vytvorenia prístupových práv.

* + - 1. *Hromadné odosielanie registratúrnych záznamov*

Vytvorenie novej funkcie pre možnosť hromadného odosielania RZ, vytvorenie nových RZ v systéme, možnosť exportovania novo vygenerovaných RZ, pre použitie vo formulári alebo v priloženom dokumente formátu .pdf, možnosť určenia adresáta pre hromadne generované záznamy, možnosť hromadného importu príloh na odoslanie k jednotlivým hromadne vygenerovaným RZ podľa jednoznačného identifikátora, možnosť sledovania odoslania a spracovania jednotlivých hromadných dávok, preverenie adresátov, podpísanie príloh a ďalšie funkcionality.

* + - 1. *Dvojstupňové podpisovanie členov predstavenstva spoločnosti, podpisový poriadok*

Vytvorenie možnosti dvoj a viac stupňového podpisovania odoslaných RZ v zmysle Podpisového poriadku SK, a.s.

* + - 1. *Vyťažovanie dát z doručenej pošty – integrácia na GscanService*

Vytvorenie integračného komponentu na systém pre vyťažovanie dát z RZ, vrátane pridelenia RZ do spisu, pridelenie na organizačný útvar, pridelenie zodpovednej osoby a priradenie do dlžníckeho spisu.

* + - 1. *Zapracovanie funkčných pripomienok*
		1. V okne zoznam dokumentov doplniť aj údaje o RZ,
		2. Doplniť interný záznam ako samostatné tlačidlo v odoslanej pošte,
		3. Do spodnej lišty pri prehľade RZ doplniť tlačidlo opraviť, aby sa dalo ihneď s RZ pracovať,
		4. Vybavená a nevybavená pošta vytvoriť samostatné checkboxy,
		5. Do okna základné údaje o RZ doplniť tlačidlo „zaspisovať“ a kolónku na vpísanie č. spisu,
		6. Pri zaradení RZ do spisu požadujeme zmeniť radenie záznamov,
		7. Doplniť tlačidlo na zistenie aktuálnosti e-schránky,
		8. Do reportu doplniť ID dlžníka pre každý RZ,
		9. Hromadná editácia atribútu „Vec“ pre viac RZ,
			1. *Integrácia formulárov MSSR e-Žaloby*

Zapracovanie nových formulárov MS SR e-žaloby pre podávanie návrhov na exekúcie do IS registratúry, s možnosťou vkladania metaúdajov do formulára a ich následné podanie a sledovanie stavu vyriešenia.

* + - 1. *Príprava šablón interných listov, ukladanie výstupných zostáv v aplikácii*

Vytvorenie nových interných štandardizovaných šablón interných listov (max. 3 typy) a vytvorenie nových zostáv (max. 3) v zmysle požiadaviek Objednávateľa s možnosťou ukladania vygenerovaných elektronických zostáv v systéme registratúry pre potreby základnej finančnej kontroly a iných interných požiadaviek.

* + - 1. *Prepojenie na existujúce informačné systémy (ďalej aj „IS“) (externý link na RZ alebo dokument)*

Vytvorenie špecifických webových služieb (web services) pre poskytnutie prepojenia na jednotlivé registratúrne záznamy do interných systémov Objednávateľa ako napr. vytvorenie webovej služby, ktorá vyhľadá záznamy podľa výberových kritérií a vráti údaje nájdeného záznamu/záznamov, uvedená služba bude slúžiť na vyhľadanie zodpovednej osoby podľa jej jednoznačného identifikátora /ID/ v interných systémoch SK, a.s., vytvorenie webovej služby, ktorá umožní vytvorenie spisu podľa jednoznačného identifikátora /ID/ dlžníka a iné. Je potrebné dopracovať prepojenia cez externé linky do existujúcich informačných systémov.

* + - 1. *Jednorazové hromadné zaradenie RZ do spisov.*

Jednorazové automatizované zaradenie RZ do spisov spracovanej v nástroji GScanService.

* 1. Zhotoviteľ sa zaväzuje zabezpečiť pre Objednávateľa prevádzku a údržbu systému, legislatívne a systémové aktualizácie a metodickú podporu na obdobie 12 mesiacov. Táto doba začína plynúť samostatne pre jednotlivé časti plnenia podľa dátumu ich odovzdania, tzn. odo dňa podpisu odovzdávacieho a preberacieho protokolu oboma Zmluvnými stranami k jednotlivým častiam plnenia v súlade s článkom 3 odsekom 3.5. tejto Zmluvy. Súčasťou je aj poskytovanie služby hot-line, prostredníctvom telefónu na číslach ........, emailovej adrese ........... v pracovných dňoch od 8.00 do 17.00. Maximálna doba na bežné prevádzkové požiadavky od nahlásenia požiadavky do vyriešenia problému sú dva pracovné dni.
	2. Zhotoviteľ sa zaväzuje dodať predmet plnenia podľa tohto článku tak, aby bol v súlade s platnou legislatívou, predmet plnenia musí byť certifikovaný posudkom Odboru archívov a registratúr Ministerstva vnútra SR a musí podporovať bezpečnostné štandardy, zabezpečenie ochrany osobných údajov a ďalšie skutočnosti minimálne podľa nasledovnej legislatívy:
	+ Zákon č. 395/2002 Z.z. o archívoch a registratúrach v platnom znení,
	+ Vyhláška MV SR č. 628/2002,
	+ Zákon č. 275/2006 Z.z. o informačných systémoch verejnej správy v platnom znení,
	+ Výnos MV SR č. 525/2011 Z.z. o štandardoch pre elektronické informačné systémy na správu registratúry,
	+ Zákon 18/2018 Z.z. o ochrane osobných údajov,
	+ Zákon č. 305/2013 Z.z. o elektronickej podobe výkonu pôsobnosti orgánov verejnej moci,
	+ Výnos MF SR č. 55/2014 Z.z. o štandardoch pre ISVS,
	+ Vyhláška MV SR č. 410/2015 o podrobnostiach výkonu správy registratúry org. Verejnej moci a o tvorbe spisu
	1. Objednávateľ sa zaväzuje za riadne vykonaný, odovzdaný a prevzatý predmet plnenia zaplatiť Zhotoviteľovi dohodnutú cenu podľa článku 4 tejto Zmluvy.

## Miesto, čas a spôsob plnenia

* 1. Zhotoviteľ sa zaväzuje odovzdať Objednávateľovi predmet plnenia v dohodnutom rozsahu a kvalite, v súlade so špecifikáciou uvedenou v článku 2 Zmluvy v sídle Objednávateľa.
	2. Zhotoviteľ sa zaväzuje odovzdať Objednávateľovi dohodnuté plnenie podľa čl. 2 tejto Zmluvy v lehote do 12 mesiacov odo dňa účinnosti tejto Zmluvy.
	3. Zmluvné strany sa dohodli, že Zhotoviteľ je oprávnený odovzdať Objednávateľovi plnenie aj postupne podľa jednotlivých častí.
	4. Zhotoviteľ vyzve Objednávateľa na prevzatie plnenia alebo jeho časti písomne, pričom výzvu je postačujúce doručiť na emailovú adresu kontaktnej osoby Objednávateľa. Písomná forma sa tým považuje za dodržanú.
	5. Zmluvné strany sa dohodli, že Objednávateľ prevezme predmet plnenia resp. jednotlivé časti plnenia protokolárne. Zmluvné strany pristúpia k podpisu odovzdávacieho a preberacieho protokolu najneskôr do 3 dní po odsúhlasení vyúčtovania Objednávateľom podľa článku 5 ods. 5.1. tejto Zmluvy. Protokol musí byť datovaný a podpísaný oboma Zmluvnými stranami. Za deň prevzatia plnenia Objednávateľom sa považuje deň podpisu odovzdávacieho a preberacieho protokolu oboma Zmluvnými stranami. Na odovzdanie a prevzatie plnenia a podpísanie protokolu sú oprávnené kontaktné osoby Zmluvných strán.
	6. Zmluvné strany sa dohodli, že Zhotoviteľ odovzdá Objednávateľovi predmet plnenia resp. čiastkového plnenia v písomnej forme a zároveň aj v elektronickej forme podľa dohody (vo formáte doc., pdf. na CD/USB nosiči).

## Cena

* 1. Zmluvné strany sa dohodli, že Objednávateľ zaplatí Zhotoviteľovi za predmet plnenia cenu v maximálnej celkovej výške ……. Eur bez DPH. Táto cena predstavuje súčet čiastkových cien za jednotlivé plnenia tvoriace predmet plnenia podľa článku 2 Zmluvy. Čiastkové ceny za jednotlivé plnenia sú predmetom cenovej ponuky podľa bodu 4.4. Zmluvné strany sa môžu dohodnúť na znížení celkovej ceny za poskytnuté služby aj bez dodatku k Zmluve.
	2. Cena podľa odseku 4.1. tohto článku zahŕňa v sebe všetky náklady, ktoré vzniknú Zhotoviteľovi pri plnení predmetu plnenia alebo v súvislosti s ním ako aj odmenu za licenciu podľa článku 9 tejto Zmluvy.
	3. Zmluvné strany sa dohodli, že 5% z celkovej ceny podľa odseku 4.1 tohto článku bez DPH bude tvoriť rezervu na súvisiace resp. nepredvídané analytické a programátorské práce. Takéto prípadné práce vykoná Zhotoviteľ len na základe objednávky Objednávateľa, v lehote osobitne dohodnutej Zmluvnými stranami. Ostatné ustanovenia tejto Zmluvy sa vzťahujú aj na plnenie dodané podľa objednávky. Zhotoviteľ berie na vedomie, že rezerva, ktorá predstavuje 5% z celkovej ceny diela podľa odseku 4.1. tohto článku bez DPH alebo jej časť nemusí byť Objednávateľom vyčerpaná a Zhotoviteľovi v takomto prípade nebude zaplatená.
	4. Cenová ponuka predložená Zhotoviteľom Objednávateľovi tvorí Prílohu č. 1 tejto Zmluvy a je jej neoddeliteľnou súčasťou.

## Platobné podmienky

* 1. Zhotoviteľ je oprávnený vyúčtovať dohodnutú cenu podľa článku 4 tejto Zmluvy podľa rozsahu skutočne vykonaných prác a poskytnutých služieb na základe vyúčtovania vypracovaného Zhotoviteľom. Vyúčtovanie podlieha súhlasu Objednávateľa, pričom Zmluvné strany sa dohodli, že je postačujúce, ak bude takéto vyúčtovanie a súhlas zaslaný druhej Zmluvnej strane mailovou korešpondenciou. Následne Zmluvné strany pristúpia k podpisu odovzdávacieho a preberacieho protokolu podľa článku 3 odseku 3.5. tejto Zmluvy.
	2. Po podpise odovzdávacieho a preberacieho protokolu oboma Zmluvnými stranami je Zhotoviteľ oprávnený vystaviť faktúru (daňový doklad) na cenu za odovzdané a prevzaté plnenie resp. jeho časť. Faktúra musí obsahovať všetky náležitosti vyplývajúce z príslušných všeobecne záväzných právnych predpisov. Objednávateľ je oprávnený v lehote splatnosti vrátiť daňový doklad, ktorý obsahuje nesprávne alebo neúplné údaje. Lehota splatnosti nového daňového dokladu s opravenými/ doplnenými údajmi plynie odo dňa doručenia tohto nového daňového dokladu.
	3. Cena je splatná do 15 dní odo dňa doručenia faktúry Objednávateľovi. Za zaplatenú sa považuje dňom odpísania fakturovanej sumy z účtu Objednávateľa v prospech účtu Zhotoviteľa uvedeného v záhlaví tejto Zmluvy.
	4. V prípade odstúpenia od tejto Zmluvy podľa čl. 8 odsekov 8.3. a 8.4. je Zhotoviteľ oprávnený vyúčtovať Objednávateľovi alikvotnú časť ceny za plnenie odovzdané a prevzaté v súlade s podmienkami dohodnutými v tejto Zmluve.

## Zodpovednosť za vady

* 1. Zhotoviteľ zodpovedá za vady diela v súlade s ustanoveniami Obchodného zákonníka.
	2. Zhotoviteľ prehlasuje, že poskytuje záruku na plnenie resp. jeho jednotlivé časti 12 mesiacov. Lehota začína plynúť samostatne pre jednotlivé časti plnenia podľa dátumu ich odovzdania, tzn. odo dňa podpisu odovzdávacieho a preberacieho protokolu oboma Zmluvnými stranami k jednotlivým častiam plnenia.
	3. Prípadnú vadu diela sa Objednávateľ zaväzuje oznámiť Zhotoviteľovi najneskôr do 2 pracovných dní od jej zistenia. Oznámenie o vade je postačujúce urobiť formou mailovej správy na adresu kontaktnej osoby Zhotoviteľa.
	4. Zhotoviteľ sa zaväzuje odstrániť vadu na vlastné náklady bezodkladne, najneskôr do 2 pracovných dní odo dňa doručenia oznámenia o vade.
	5. Počas trvania vady záručná doba neplynie. Záručná doba 12 mesiacov začína opätovne plynúť odo dňa odstránenia vady.
	6. Objednávateľ má právo na prípadnú náhradu škody, ktorá by mu v dôsledku vady diela vznikla.

## Povinnosť mlčanlivosti

* 1. Zmluvné strany sa zaväzujú, že budú považovať za dôverné všetky ustanovenia tejto Zmluvy, ako i všetky informácie, ktoré vyplývajú z tejto Zmluvy, ktoré nie sú všeobecne známeho charakteru alebo verejne prístupné alebo ktoré sa Zmluvné strany dozvedeli v súvislosti s uzavretím či plnením tejto Zmluvy. Tieto informácie nebudú žiadnym iným spôsobom rozširovať oznamovať tretím osobám bez predchádzajúceho písomného súhlasu druhej Zmluvnej strany. Povinnosť mlčanlivosti a ochrany dôverných informácií zostáva v platnosti aj po skončení platnosti tejto Zmluvy.
	2. O skutočnostiach týkajúcich sa druhej Zmluvnej strany, o ktorých sa v súvislosti s predmetom plnenia Zmluvné strany dozvedia a ktorých oznámenie tretím osobám by mohlo poškodiť oprávnené záujmy druhej Zmluvnej strany, sú povinné obe Zmluvné strany zachovávať mlčanlivosť a zabezpečiť ich proti zneužitiu. Táto povinnosť trvá aj po skončení platnosti tejto Zmluvy.

## Sankcie a ukončenie zmluvy

* 1. V prípade omeškania Zhotoviteľa s plnením má Objednávateľ nárok na zmluvnú pokutu vo výške 0,5 % z ceny plnenia resp. jeho časti za každý deň omeškania. Tým nie je dotknutý nárok Objednávateľa na prípadnú náhradu škody. Zmluvné strany sa dohodli, že v prípade ak Objednávateľovi vznikne nárok na zmluvnú pokutu, je oprávnený tento nárok započítať na dohodnutú cenu plnenia resp. čiastkového plnenia, a zaplatiť Zhotoviteľovi cenu plnenia resp. čiastkového plnenia zníženú o sumu vo výške vzniknutého nároku na zmluvnú pokutu.
	2. Zhotoviteľ nie je v omeškaní s plnením svojho záväzku po dobu omeškania alebo neposkytnutia súčinnosti Objednávateľa. V takomto prípade sa lehota plnenia posúva o dobu trvania prekážky sa strane Objednávateľa.
	3. Objednávateľ má právo odstúpiť od Zmluvy písomným oznámením doručeným Zhotoviteľovi, ak Zhotoviteľ:
1. poruší svoje povinnosti uvedené v tejto Zmluve a svoje konanie nenapraví ani v primeranej lehote písomne mu stanovenej Objednávateľom.
2. hrubým spôsobom poruší svoje povinnosti uvedené v tejto Zmluve. Za hrubé porušenie Zmluvy sa považuje porušenie povinností podľa článku 7 Zmluvy, ako aj omeškanie Zhotoviteľa s plnením predmetu plnenia podľa článku 2 Zmluvy viac ako 20 dní. To neplatí, ak k omeškaniu došlo z dôvodov na strane Objednávateľa.
3. vstúpi do likvidácie alebo je podaný návrh na konkurz na jeho majetok alebo je vyhlásený konkurz na jeho majetok.
	1. Zhotoviteľ má právo odstúpiť od Zmluvy písomným oznámením doručeným Objednávateľovi, ak Objednávateľ:
4. je o viac ako 20 dní v omeškaní s úhradou ceny vyúčtovanej Zhotoviteľom podľa článku 4 tejto Zmluvy. To neplatí, ak k omeškaniu došlo z dôvodov na strane Zhotoviteľa.
5. vstúpi do likvidácie alebo je podaný návrh na vyhlásenie konkurzu na jeho majetok alebo je vyhlásený konkurz na jeho majetok.

## Licencia

* 1. Zhotoviteľ udeľuje Objednávateľovi súhlas, aby používal predmet plnenia poskytnutý podľa tejto Zmluvy v súlade s podmienkami uvedenými v tejto Zmluve. Súhlas udeľuje Zhotoviteľ Objednávateľovi odo dňa účinnosti tejto Zmluvy.
	2. V súlade s ustanoveniami Autorského zákona č. 185/2015 Z.z. udeľuje Zhotoviteľ Objednávateľovi licenciu ako nevýhradnú, v rozsahu používania pre prevádzkové potreby Objednávateľa, územne a časovo neobmedzenú.
	3. Zmluvné strany sa výslovne dohodli, že odmena za poskytnutie licencie je zahrnutá v celkovej cene plnenia podľa článku 4 tejto Zmluvy.
	4. Zhotoviteľ vyhlasuje a zodpovedá za to, že k autorskému dielu je oprávnený udeliť licenciu a ostatné oprávnenia v rozsahu podľa Zmluvy, a že mu nie sú známe žiadne práva tretích osôb, ktoré by bránili použitiu autorského diela Objednávateľom v súlade so Zmluvou. V prípade, ak sa preukáže uvedené vyhlásenie ako nepravdivé, je Zhotoviteľ povinný uvedenú právnu vadu na vlastné náklady bezodkladne odstrániť a nahradiť Zhotoviteľovi prípadnú škodu, ktorá mu v dôsledku uvedeného vznikla.
	5. Objednávateľ takto udelenú licenciu prijíma.

## Kontaktné osoby

* 1. Kontaktné osoby Objednávateľa:

Ing. Eleonóra Brezáková, riaditeľka odboru informačných systémov

mail: ebrezakova@konsolidacna.sk, tel.:+421903829007

Ing. Lucia Buláková, správca IS registratúra

mail: lbulakova@konsolidacna.sk, tel.: +421257289528

* 1. Kontaktné osoby Zhotoviteľa:

## Záverečné ustanovenia

* 1. Zmluva nadobúda platnosť dňom jej podpísania obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z.z. Ak vyplýva povinnosť zverejniť Zmluvu obom zmluvným stranám v Centrálnom registri zmlúv, tak podľa ust. § 5a ods. 13 zákona č. 211/2000 Z.z. rozhodujúce pre nadobudnutie jej účinnosti je prvé zverejnenie Zmluvy, tzn. zverejnenie, ktoré nastane skôr.
	2. V prípade, ak niektoré ustanovenia tejto Zmluvy budú vyhlásené za neplatné alebo neúčinné, ostatné ustanovenia Zmluvy si zachovávajú platnosť a účinnosť. Zmluvné strany sa zaväzujú nahradiť bez zbytočného odkladu neplatné a/alebo neúčinné ustanovenie tejto Zmluvy ustanovením platným a/ alebo účinným, ktoré bude zodpovedať ich prejavu vôle urobeného touto Zmluvou.
	3. Právne vzťahy založené touto Zmluvou a vzťahy s ňou súvisiace sa riadia právnym poriadkom Slovenskej republiky, najmä ustanoveniami zákona č. 513/1991 Zb. Obchodného zákonníka.
	4. Neoddeliteľnou súčasťou tejto Zmluvy je okrem Cenovej ponuky Zhotoviteľa, ktorá tvorí v zmysle článku 4 odsek 4.4. Prílohu č. 1, aj Zmluva o spracúvaní osobných údajov uzavretá medzi Zmluvnými stranami dňa ..... (ďalej len „Zmluva OU“). Jej ustanovenia sa vzťahujú na práva, povinnosti a zodpovednosť Zmluvných strán vo vzťahu k spracúvaniu osobných údajov fyzických osôb pri plnení predmetu tejto Zmluvy. V prípade akýchkoľvek rozporov medzi ustanoveniami Zmluvy OU a akýmikoľvek inými zmluvami alebo dohodami medzi Zmluvnými stranami vrátane tejto Zmluvy, majú ustanovenia Zmluvy OU prednosť, ak sa rozpor akýmkoľvek spôsobom dotýka spracúvania osobných údajov.
	5. Táto Zmluva je vyhotovená v slovenskom jazyku v štyroch rovnopisoch s platnosťou originálu, z ktorých dva rovnopisy sú určené pre Zhotoviteľa a dva rovnopisy pre Objednávateľa.
	6. Zmluvné strany prehlasujú, že táto Zmluva je prejavom ich slobodnej, vážnej, určitej a zrozumiteľnej vôle, že ju uzatvárajú dobrovoľne, nie v tiesni, pod nátlakom alebo za nápadne jednostranne nevýhodných podmienok. S  obsahom Zmluvy sa oboznámili a porozumeli mu na dôkaz čoho pripájajú svoje podpisy.

Za Objednávateľa:

V Bratislave, dňa....

………………………………………….. …………………………………………..

 **Ing. Brian Lipták JUDr. Martin Lipovský**

 predseda predstavenstva podpredseda predstavenstva

 Slovenská konsolidačná, a. s. Slovenská konsolidačná, a. s.

Za Zhotoviteľa:

V ........................., dňa .....

…………………………………………..